изчисляването на стойността на предполагаемата субсидия поради следните две причини: първо, ако предполагаемата субсидия се счита за специфична за стоманодобивната промишленост, тогава е следвало да бъдат използвани цените, заплащани за ППЗ от дружества от друг сектор. Като алтернатива е трябвало да бъдат използвани цените от динамичната система за мониторинг на земите. Първото твърдение вече беше разгледано по-горе: фактът, че някои дружества получават допълнително преференциално третиране се разглежда отделно от начина, по който функционира пазарът като цяло, и Комисията е определила, че пазарът като цяло не е функционирал. Що се отнася до използването на динамичната система за мониторинг на земите за определяне на референтна стойност, Комисията отбелязва, че тази система е предназначена да наблюдава развитието на цените на земята в определени области. Като такава, тя е само отражение на цените, заплатени за правата за ползване на земя в Китай, които, както бе посочено по-горе, не се считат за пазарни цени.
 (304)
 Benxi Group също възрази срещу използването на цените на земята в Китайски Тайпе като референтна стойност поради следните причини: Benxi се намира в по-слаборазвита област в провинция Ляонин, с далеч по-малка сравнителна гъстота на населението, предлагане на земя и БВП в сравнение с Китайски Тайпе. Освен това Benxi Group има дългогодишна история по отношение на използването на земята и е инвестирало в създаването и изграждането на земя за дългосрочна употреба. Ето защо цените се различават значително. И на последно място, дружеството заяви, че цената на собствеността върху земята не е сравнима с цената за правата за ползване на земя.
 (305)
 Първо, Комисията изрази несъгласие с оценката на дружеството за провинция Ляонин. Съгласно общественодостъпната информация (45) Ляонин е била една от първите индустриализирани провинции в Китай. Ляонин е провинцията с най-голяма икономика в Североизточен Китай. През 2011 г. по номинална стойност на БВП тя е била на седмо място в Китай (от 31 провинции). Въпреки че нейният БВП е по-нисък от БВП в Тайван, през 2008 г. Ляонин е регионът с най-висок ръст на БВП в групата G8x8 в световен мащаб — осемте провинции или щати под национално равнище с най-висок БВП на осемте нации с най-висок БВП. През 2009 г. Ляонин е запазил темповете на растеж на своя БВП от 13.1 процента и своето положение като провинцията с най-голям икономически растеж. Оттогава икономическият растеж се е забавил, като през 2015 г. икономиката все пак е продължила да расте с 3 %. На национално равнище Ляонин е основен производител на необработен чугун, стомана и металорежещи машини, като производството на всички тези продукти е в челните три места в страната. Ляонин също така е една от най-важните производствени бази за суровини в Китай.
 (306)
 Второ, фактът, че някои права за ползване на земя са били придобити в далечното минало за дългосрочно ползване вече е бил взет предвид от Комисията при изчисляването на размера на ползата, тъй като референтната стойност бе коригирана, за да отрази промените в течение на времето, като бяха взети под внимание развитието на БВП и инфлацията.
 (307)
 Трето, що се отнася до различията в цените на собствеността върху земята